Μωσαϊκό νηστίσιμο με έτοιμο χαλβά
Ένα γευστικότατο παραδοσιακό γλυκό, αυτό το μωσαϊκό με έτοιμο χαλβά, εκτός από εύκολο και γρήγορο είναι και νηστίσιμο!
1/2 κιλό χαλβάς βανίλια ή άλλος της αρεσκείας μας, 250 γρ. κουβερτούρα, 70 γρ. ελαιόλαδο απαλό (όχι, για παράδειγμα, αγουρέλαιο), 1/2 κουτ. γλυκού κανέλα, 1/2 κουτ. γλυκού ξύσμα πορτοκαλιού, 70 γρ. αμύγδαλα λευκά, ανάλατα, καβουρδισμένα (ή 1/2 κούπα χοντροσπασμένα)
Κόβουμε τον χαλβά σε κύβους με ένα μαχαίρι.Τεμαχίζουμε την κουβερτούρα.Βάζουμε την τεμαχισμένη κουβερτούρα σε ένα ανοξείδωτο μπολ.Στερεώνουμε το μπολ στο στόμιο μιας κατσαρόλας με λίγο νερό που βράζει (μπεν μαρί).Μόλις λιώσει η σοκολάτα, την αποσύρουμε από το μπεν μαρί και την αφήνουμε να κρυώσει.Προσθέτουμε το ελαιόλαδο, την κανέλα, το ξύσμα, τον χαλβά και τα αμύγδαλα.Ανακατεύουμε μέχρι να ενωθούν καλά όλα τα υλικά.Αδειάζουμε το μείγμα πάνω σε ένα φύλλο λαδόκολλας.Δίνουμε στο μείγμα το σχήμα σαλαμιού.Τυλίγουμε το μωσαϊκό με τη λαδόκολλα.Στρίβουμε τις άκρες της λαδόκολλας ώστε να τυλίξουμε το ρόλο σαν καραμέλα.Το βάζουμε για τουλάχιστον 1 ώρα στην κατάψυξη.Ξετυλίγουμε το μωσαικό με έτοιμο χαλβά και το ρολάρουμε μέσα σε κακάο, ώστε να καλυφθεί παντού.Τέλος, κόβουμε το νηστίσιμο μωσαϊκό με έτοιμο χαλβά σε κομμάτια.
Αμύγδαλα,Σοκολάτα,Χαλβάς,Καθαρά Δευτέρα,Vegan,Νηστίσιμα,Χορτοφαγικά